section_heading: Životopis
paragraph_text: Tomislav Dragun rođen je u Lokvičićima 1938. godine. Osnovnu školu i gimnaziju završio je u Vinkovcima. Na Ekonomskom fakultetu u Zagrebu diplomirao je 9. srpnja 1961. godine. Magistrirao je na Ekonomskom fakultetu u Skoplju, 1. listopada 1972. godine, iz područja monetarno-kreditnih problema. Doktorirao je na Ekonomskom fakultetu u Zagrebu, 4. studenoga 1980. godine iz područja regionalnog razvitka.